25/05/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. A15.23295 Solicitudde de concesión da Comunidade de herdeiros de Dolores Pérez García

Simon Pedro Ingham Gotzens, con DNI XXXXXXXXX, en representación da comunidade de herdeiros de Ioana Mihaela Mokhfi Vandeputte, solicita de Augas de Galicia a concesión dun caudal de 0,064 l/s de augas superficiais procedente dun regato que nace no monte con cumeira no cotón do Clavo e unha segunda orixe, segundo a táboa que sigue, e que se aplicarían a pro da rega dalgúns prados do solicitante enclavados na parcela 233 do polígono 2 do plano de concentración parcelaria de Sta. Cristina de Fecha, concello de Santiago de Compostela (A Coruña). O presente anuncio substitúe e anula o publicado con data 19/01/2009 (BOP núm.14) xa que é mester abrir un segundo trámite de información pública ao abeiro do informe de data 22/07/2013 que propón retrotraemento do presente expediente á fase de emendas de solicitude e en desenvolvemento da resolución do presidente de Augas de Galicia de data 9/6/2006 (exp.: DH. D15.19456) que esixe a restitución do regato a través da parcela de concentración parcelaria 210. As características do aproveitamento son: No documento técnico proponse que nesta rega se empregue a infraestrutura existente caños de formigón de 40 cm de diámetro que permiten canalizar as augas de ámbolos dúas orixes da seguinte maneira: Dende a orixe primeira: mediante a obra que se cita no último parágrafo. Unha vez que se chega ata o foxo da pista continuarían as augas con dirección aproximada NW ata chegar a unha arqueta que permite unha derivación en ángulo recto co fin de dirixir a auga cara ao caño con inicio nas coordenadas X=531357 e = 4754524. Dende a saída do caño, continuaríase o traslado de augas con rega por unha canle principal de 30 cm de largo medio, con derivacións cada 10 a 30 m consistente en regueiros de 10 cm. Con isto acádase a rega de 4751 m2 ao longo de todo o ano na parte norte da parcela. Dende a orixe segunda: Proponse alimentar o sur da parcela mediante canalización que debe cruzar dúas veces dous camiños, utilizando conxuntamente as gabias destes, sendo a procedencia de estas as almacenadas no estanque existente na parcela 243 e que ten profundidade comprendida entre 25 e 65 cm, e paredes executadas parte en obra de fábrica (8,90 m) e parte en terra compactada (11,8 m). O sistema de desaugue dende o que se alimenta a canle de rega é a partir dunha saída de 110 mm de diámetro, continuando polas gabias e un primeiro caño existente ata a altura do caño de 40 cm de diámetro, sito no punto de coordenadas X= 531405 e Y= 4754503. A distribución farase do mesmo xeito que dende a orixe 1. A obra a executar consiste na apertura e instalacións de axuste dunha canalización que comunique o punto de coordenadas aproximadas X= 531404; Y= 4754533 sito a altura da gabia que rega as terras máis baixas dentro da solicitude de expediente clave DH. A15.23298 e que na actualidade deriva a auga de rega dende o Pozo da Taberna, e o punto de coordenadas X= 531382, Y=4754518 na gabia norte do camiño de concentración parcelaria co que linda a parcela 233 polo norte. O presente anuncio ten por obxecto abrir a regulamentaria información pública que prescribe o artigo 109 do Regulamento do dominio público hidráulico para xeral coñecemento, por un prazo de vinte (20) días naturais, a partir do seguinte ao da data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Santiago de Compostela ou nas oficinas deste servizo, situadas na rúa Tomiño, 16 baixo, en Santiago de Compostela, onde se poderá consultar o expediente. Santiago de Compostela, 11 de maio de 2016 O xefe do servizo territorial Ángel Gómez Rey